Актрыса Зiнаiда Браварская нарадзiлася 31 жнiўня 1916 года ў пасёлку Адэса-Дачная. Пасля заканчэння ў 1937 годзе Дзяржаўнага iнстытута тэатральнага мастацтва iмя А. Луначарскага ў Маскве пачала сцэнiчную дзейнасць у Беларускiм тэатры юнага гледача iмя Н. Крупскай. З 1938 года стала артысткай Нацыянальнага акадэмiчнага тэатра iмя Янкi Купалы, якому засталася вернай да канца свайго жыцця і дзе сыграла каля 100 галоўных роляў.